Neuvoston asetus (EY) N:o 2328/2003, annettu 22 päivänä joulukuuta 2003, Azorien, Madeiran, Kanariansaarten sekä Ranskan departementtien Guayanan ja Réunionin tiettyjen kalastustuotteiden kaupan pitämisessä alueiden syrjäisimmästä asemasta aiheutuvien lisäkustannusten tasoitusjärjestelmän käyttöön ottamisesta



Virallinen lehti nro L 345 , 31/12/2003 s. 0034 - 0042



Neuvoston asetus (EY) N:o 2328/2003, annettu 22 päivänä joulukuuta 2003, Azorien, Madeiran, Kanariansaarten sekä Ranskan departementtien Guayanan ja Réunionin tiettyjen kalastustuotteiden kaupan pitämisessä alueiden syrjäisimmästä asemasta aiheutuvien lisäkustannusten tasoitusjärjestelmän käyttöön ottamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan ja 299 artiklan 2 kohdan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon Euroopan talous- ja sosiaalikomitean lausunnon(2), sekä katsoo seuraavaa: (1) Yhteisön syrjäisimpien alueiden kalastusalalla on vaikeuksia, joita pahentavat erityisesti kalastustuotteiden markkinoille kuljetuksesta näiden alueiden etäisen sijainnin ja eristyneisyyden vuoksi aiheutuvat kustannukset. (2) Neuvosto on päätöksillään 89/687/ETY(3), 91/314/ETY(4) ja 91/315/ETY(5) vakiinnuttanut osaksi yhteisön syrjäisimpiä alueita koskevaa politiikkaa Ranskan merentakaisten departementtien (Poseidom), Kanariansaarten (Poseican) sekä Madeiran ja Azorien (Poseima) syrjäiseen sijaintiin ja saaristoluonteeseen perustuvat, vaihtoehtoisia toimenpiteitä sisältävät ohjelmat, joissa määritellään sovellettavat vaihtoehtoisten toimenpiteiden yleiset toimintalinjat kyseisten alueiden erityispiirteiden ja niiden rajoitteiden huomioon ottamiseksi. (3) Perustamissopimuksen 299 artiklan 2 kohdassa tunnustetaan syrjäisimpien alueiden taloudellista ja sosiaalista tilannetta koskevat erityispuutteet, joita pahentavat erityisesti alueiden etäinen sijainti ja saaristoluonne. Tämä koskee myös kalastusalaa. (4) Kyseisillä alueilla on kehitykseen liittyviä erityisongelmia, etenkin lisäkustannuksia aiheutuu syrjäisimmästä asemasta tiettyjen tuotteiden kaupan pitämiselle. (5) Yhteisö on tiettyjen kalastustuotteiden kilpailukyvyn säilyttämiseksi suhteessa yhteisön muihin alueisiin toteuttanut kalastusalalla toimia, joilla pyritään korvaamaan vuosien 1992 ja 1993 lisäkustannukset. Kyseisiä toimia jatkettiin vuonna 1994 ja vuosina 1995-1997 neuvoston asetuksilla (EY) N:o 1503/94(6) ja (EY) N:o 2337/95(7) sekä vuosina 1998-2002 neuvoston asetuksilla (EY) N:o 1587/98(8) ja (EY) N:o 579/2002(9). On tarpeen säätää vuodesta 2003 alkaen lisäkustannusten korvausjärjestelmän jatkamisesta tiettyjen kalastustuotteiden jalostuksen ja kaupan pitämisen osalta ja säätää toimenpiteistä näiden toimien jatkamiseksi. (6) Pienimuotoisella kalastuksella ja rannikkokalastuksella on yhteisön syrjäisimmille alueille suuri sosiaalinen ja taloudellinen merkitys. (7) On tarpeen järkeistää pyyntiponnistukset kalakantojen moitteettoman hoidon varmistamiseksi ottaen erityisesti huomioon syrjäisimpien alueiden tieteellisissä laitoksissa toteutetut teknisesti korkeatasoiset tutkimukset. (8) Näiden alueiden kalavarojen säilyttämisen ja hoidon yhteydessä on tarpeen noudattaa asiaa koskevaa yhteisön sääntelyä ja erityisesti kieltoa kalastaa Ranskan departementissa Guayanassa katkarapuja alle 30 metrin syvyisissä vesissä. (9) Kyseisten syrjäisimpien alueiden taloudellisen kehityksen edistämiseksi jäsenvaltioiden olisi voitava mukauttaa määriä ja komission olisi voitava mukauttaa saman syrjäisimmän alueen eri lajien osalta tai jonkin jäsenvaltion syrjäisimpien alueiden välillä vahvistettuja korvauksia ja määriä, kaupan pitämisen edellytysten muuttumisen ja niiden erityispiirteiden huomioon ottamiseksi. (10) Jos mukauttaminen lajien välillä tai samalle jäsenvaltiolle kuuluvien alueiden sisällä ei ole johtanut käytettävissä olevien korvausten täysimääräiseen käyttöön, komission olisi voitava mukauttaa eri lajeille vahvistettuja korvauksia ja määriä eri jäsenvaltioiden syrjäisimpien alueiden välillä. Tällöin mukauttaminen ei vaikuta niiden rahoitusmäärien jakoperusteeseen, jotka ovat käytettävissä tämän asetuksen mukaisesti seuraaville vuosille. (11) Tämän asetuksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY mukaisesti(10), ON ANTANUT TÄMÄN ASETUKSEN: 1 artikla Soveltamisala Tällä asetuksella otetaan käyttöön Azorien, Madeiran, Kanariansaarten sekä Ranskan departementtien Guayanan ja Réunionin liitteissä I-V lueteltujen kalastustuotteiden kaupan pitämisessä alueiden syrjäisimmästä asemasta aiheutuvien lisäkustannusten korvaus, jäljempänä "korvaus". 2 artikla Kohteet Korvaus on osoitettu tuottajille, 1 artiklassa tarkoitettujen alueiden satamissa rekisteröityjen, näillä alueilla toimintaansa harjoittavien alusten omistajille tai laivanvarustajille taikka niiden yhteenliittymille sekä sellaisille jalostusalan ja kaupan pitämisen alan toimijoille tai niiden yhteenliittymille, joille syrjäisimmän aseman vuoksi aiheutuu lisäkustannuksia tässä asetuksessa säädettyjen tuotteiden pitämisessä kaupan. 3 artikla Azorit Azorien osalta korvausta myönnetään liitteessä I tarkoitetuille kalastustuotteille. Korvaukset ja määrät ovat kyseisen alueen osalta seuraavat: a) 177 euroa tonnikalatonnilta enintään 10000 tonnin vuosittaista paikalliselle teollisuudelle toimitettua määrää kohden; b) 455 euroa tonnilta tuoreena kaupan pidettävää lajia enintään 2000 tonnin vuosittaista määrää kohden; c) 148 euroa tonnilta pieniä pelagisia lajeja ja syvänmeren lajeja, jotka toimitetaan paikalliselle teollisuudelle tai paikallisille yhteenliittymille tai tuottajaorganisaatioille ja jotka on tarkoitettu jäädytettäviksi tai jalostettaviksi, enintään 1554 tonnin vuosittaista määrää kohden. 4 artikla Madeira Madeiran osalta korvausta myönnetään liitteessä II tarkoitetuille kalastustuotteille. Korvaukset ja määrät ovat kyseisen alueen osalta seuraavat: a) 230 euroa tonnikalatonnilta enintään 4000 tonnin vuosittaista paikalliselle teollisuudelle toimitettua määrää kohden; b) 250 euroa mustahuotrakalatonnilta enintään 1600 tonnin vuosittaista määrää kohden; c) 1080 euroa tonnilta vesiviljelytuotteita enintään 50 tonnin vuosittaista määrää kohden. 5 artikla Kanariansaaret Kanariansaarten osalta korvausta myönnetään liitteessä III tarkoitetuille kalastustuotteille. Korvaukset ja määrät ovat kyseisen alueen osalta seuraavat: a) 950 euroa tonnilta ilmateitse kaupan pidettävää tonnikalaa enintään 1619 tonnin vuosittaista määrää kohden; b) 500 euroa tonnilta meriteitse kaupan pidettävää pakkaamatonta tonnikalaa enintään 453 tonnin vuosittaista määrää kohden; c) 250 euroa tonnilta meriteitse kaupan pidettävää pakattua boniittia enintään 453 tonnin vuosittaista määrää kohden; d) 220 euroa tonnilta meriteitse kaupan pidettävää pakkaamatonta boniittia enintään 712 tonnin vuosittaista määrää kohden; e) 240 euroa tonnilta pakastettavaksi tarkoitettua sardiinia ja makrillia enintään 347 tonnin vuosittaista määrää kohden; f) 268 euroa tonnilta pääjalkaisista ja pohjakalalajeista saatuja tuotteita enintään 8292 tonnin vuosittaista määrää kohden; g) 1300 euroa tonnilta vesiviljelytuotteita enintään 1157 tonnin vuosittaista määrää kohden. 6 artikla Guayana Guayanan osalta korvausta myönnetään liitteessä IV tarkoitetuille kalastustuotteille. Korvaukset ja määrät ovat kyseisen alueen osalta seuraavat: a) 1100 euroa tonnilta teollisessa kalastuksessa pyydettyä katkarapua enintään 3300 tonnin vuosittaista määrää kohden; b) 1100 euroa tonnilta pienimuotoisessa kalastuksessa pyydettyä tuoretta vähärasvaista kalaa enintään 100 tonnin vuosittaista määrää kohden; c) 527 euroa tonnilta pienimuotoisessa kalastuksessa pyydettyä pakastettua vähärasvaista kalaa enintään 500 tonnin vuosittaista määrää kohden. 7 artikla Réunion Réunionin osalta korvausta myönnetään liitteessä V tarkoitetuille kalastustuotteille. Korvaukset ja määrät ovat kyseisen alueen osalta 1400 euroa tonnilta miekkakalaa, tonnikalaa, marliinia / Makaira-suvun lajeja, haita, purjekalaa ja dolfiinia, enintään 618 tonnin vuosittaista määrää kohden. 8 artikla Korvausten ja määrien mukauttaminen 1. Jäsenvaltiot voivat mukauttaa eri lajeille 3-7 artiklassa säädettyjä määriä edellyttäen, että kullekin jäsenvaltiolle säädettyä vuotuista kokonaisrahoitusta ja kultakin lajilta tonnia kohden maksettavia korvausmääriä ei lisätä, jos komissio ei esitä eriävää kantaansa neljän viikon kuluessa siitä, kun jäsenvaltio on antanut tiedoksi asianmukaisesti perustellun mukauttamispyynnön. 2. Komissio voi asianomaisilta jäsenvaltioilta saamiensa tietojen perusteella mukauttaa eri lajien osalta vahvistettuja korvauksia ja määriä lajien ominaisuuksien sekä tuotantoa ja kaupan pitämistä koskevien edellytysten perusteella 3-7 artiklassa vahvistettujen kokonaisrahoitussäännösten rajoissa. Mukauttaminen voidaan toteuttaa jonkin alueen sisällä, jäsenvaltiolle kuuluvien alueiden välillä tai eri jäsenvaltioiden välillä. 3. Jos mukauttaminen toteutetaan eri jäsenvaltioiden välillä, se ei vaikuta käytettävissä olevien rahoitusmäärien jakoperusteeseen, vaan se suoritetaan budjettivallan käyttäjän kyseisen toimen osalta vahvistaman vuotuisen kokonaisrahoituksen rajoissa. 4. Edellä 1, 2 ja 3 kohdassa tarkoitetussa mukauttamisessa on otettava huomioon kaikki seikat, joiden perusteella mukautuksen perusteena olevat muutokset voidaan tunnistaa erityisesti lajien biologisten ominaisuuksien, lisäkustannusten vaihtelujen sekä tuotantoon ja kaupan pitämiseen liittyvien laadullisten ja määrällisten näkökohtien osalta. 9 artikla Soveltamista koskevat yksityiskohtaiset säännöt Tämän asetuksen soveltamista koskevat yksityiskohtaiset säännöt vahvistetaan 10 artiklan 2 kohdassa säädettyä menettelyä noudattaen. 10 artikla Komitea 1. Komissiota avustaa kalastustuotteiden hallintokomitea, jäljempänä "komitea". 2. Jos tähän kohtaan viitataan, sovelletaan päätöksen 1999/468/EY 4 ja 7 artiklaa. Päätöksen 1999/468/EY 4 artiklan 3 kohdassa säädetty määräaika vahvistetaan yhdeksi kuukaudeksi. 3. Komitea vahvistaa oman työjärjestyksensä. 11 artikla Rahoitus Tässä asetuksessa säädetyt toimenpiteet ovat asetuksen (EY) N:o 1258/1999(11) 2 artiklassa tarkoitettuja, maatalousmarkkinoiden säätelemiseen tähtääviä interventioita. Ne rahoitetaan Euroopan maatalouden ohjaus- ja tukirahaston (EMOTR) tukiosastosta. 12 artikla Kertomus Komissio toimittaa viimeistään 1 päivänä kesäkuuta 2006 Euroopan parlamentille, neuvostolle sekä Euroopan talous- ja sosiaalikomitealle kertomuksen tässä asetuksessa säädettyjen toimenpiteiden toteuttamisesta siihen tarvittaessa liittyvine ehdotuksineen tämän asetuksen tavoitteiden saavuttamiseksi tarvittaviksi toimenpiteiksi. 13 artikla Siirtymäsäännökset Komissiolle asetuksen (EY) N:o 1587/98 2 artiklan 6 kohdan nojalla jätettyihin mukauttamispyyntöihin, joista ei ole tehty päätöstä ennen tämän asetuksen voimaantuloa, sovelletaan 8 artiklassa säädettyä menettelyä. 14 artikla Voimaantulo Tämä asetus tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä tammikuuta 2003 alkaen 31 päivään joulukuuta 2006. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 2003. Neuvoston puolesta Puheenjohtaja A. Matteoli (1) Lausunto annettu 4. joulukuuta 2003 (ei vielä julkaistu virallisessa lehdessä). (2) Lausunto annettu 29. lokakuuta 2003 (ei vielä julkaistu virallisessa lehdessä). (3) EYVL L 399, 30.12.1989, s. 39. (4) EYVL L 171, 29.6.1991, s. 1. (5) EYVL L 171, 29.6.1991, s. 10. (6) EYVL L 162, 30.6.1994, s. 8. (7) EYVL L 236, 5.10.1995, s. 2. (8) EYVL L 208, 24.7.1998, s. 1. (9) EYVL L 89, 5.4.2002, s. 1. (10) EYVL L 184, 17.7.1999, s. 23. (11) EYVL L 160, 26.6.1999, s. 103. LIITE I AZORIT a) Tonnikala Katsuwonus pelamis Thunnus alalunga Thunnus albacares Thunnus obesus Thunnus thynnus b) Tuoreina kaupan pidettäviksi tarkoitetut lajit Phycis phycis Beryx splendens Pomatomus saltator Sphyraena viridensis Pagellus acame Helicolenus dactylopterus dactylopterus Cetrolabrus trutta Labrus bergylta Galeorhinus galeus Pontinus kuhlii Polyprion americanus Coryphaena hippurus Pseudocaranx dentex Epigonus telescopus Xiphias gladius Serranus cabrilla Serranus atricauda Pagellus bogaraveo Beryx decadactylus Phycis blennoides Seriola spp. Loligo forbesi Mora moro Epinephelus guaza Pagrus pagrus Promethichthys prometeus Lepidopus caudatus Aphanopus carbo Zeus faber, Zenopsis conchifer Balistes carolinensis Molva macrophthalma Raja clavata Scorpaena scrofa Conger conger Mullus surmelutus Diplodus sargus Sarda sarda Sparisoma cretense c) Pienet pelagiset lajit ja syvänmeren lajit Scomber japonicus Trachurus picturatus Sardina pilchardus Chaecon affinis Aphanopus carbo LIITE II MADEIRA a) Tonnikala Thunnus alalunga Thunnus albacares Thunnus Thynnus Thunnus obesus Katsuwonus pelamis b) Mustahuotrakala Aphanopus carbo c) Vesiviljelytuotteet Sparus aurata Pagrus Pagrus Pagellus Bogaraveo LIITE III KANARIANSAARET a) Tonnikala Thunnus alalunga Thunnus albacares Thunnus thynnus thynnus Thunnus obesus b) Boniitti Katsuwonus pelamis c) Sardiini Sardina pilchardus d) Makrilli Scomber spp. e) Pääjalkaisista ja pohjakalalajeista saadut tuotteet Dentex dentex Dentex gibbosus Dentex macrophatalmus Diplodus sargus Diplodus cervinus Lithognathus mormyrus Pagellus acarne Pagellus bogaraveo Pagellus erythrinus Sparus aurata Sparus caeruleostictus Sparus auriga Sparus pagrus Spondyliosoma cantharus Merluccius merluccius Merluccius senegalensis Merluccius polli Phycis phycis Lepidorhombus boscii Lophius piscatorius Dicologlossa cuneata Solea vulgaris Solea senegalensis Seppia Officinalis Sepia bertheloti Sepia orbignyana Loligo vulgaris Loligo forbesi Octopus vulgaris Todarodes sagittatus Cynoglossus, spp Allotheutis, spp. f) Vesiviljelytuotteet Sparus aurata Sparus pagrus Dicentrarchus labrax Seriola spp. Solea senegalensis LIITE IV GUAYANA a) Katkaravut Penaeus subtilis Penaeus brasiliensis Plesiopenaeus edwardsianus Solenocra acuminata b) Pienimuotoisessa kalastuksessa pyydetty tuoretuotteiden markkinoille tarkoitettu ja pakastettu vähärasvainen kala Cynoscion acoupa Cynoscion virescens Cynoscion steindachneri Macrodon ancylodon Plagioscion arenatus Tarpon atlanticus Megalopos atlanticus Arius parkeri Arius proops Sphyrnidae Carcharhinidae Trachynotus cayennensis Oligoplites saliens Scomberomorus maculatus LIITE V RÉUNION a) Miekkakala Xiphias gladius b) Tonnikala Thunnus albacares Thunnus alalunga Thunnus obesus Thunnus maccoyii Euthynus spp. Katsuwonus spp. c) Marliini / Makaira-suvun lajit Makaira mazara Makaira indica Tetrapterus audax d) Hai Carcharinus longimanus Isurus oxyrinchus e) Purjekalat Isiophorus f) Dolfiini Coryphaena hippurus